คาซาบลังกา (ภาพยนตร์)

คาซาบลังกา (อังกฤษ: Casablanca) เป็นภาพยนตร์รักอเมริกันที่ออกฉายในปี ค.ศ. 1942 กำกับโดยไมเคิล เคอร์ติซ เรื่องราวในภาพยนตร์เกิดขึ้นในกาซาบล็องกา เมืองท่าทางตอนเหนือของโมร็อกโก ดินแดนในอาณัติของฝรั่งเศสเขตวีชีช่วงสงครามโลกครั้งที่สอง ท่ามกลางความตึงเครียดระหว่างนาซีเยอรมันกับกลุ่มแนวร่วมการปลดปล่อยฝรั่งเศส และผู้ที่ต้องการอพยพหนีภัยสงครามไปยังสหรัฐอเมริกา ภาพยนตร์กล่าวถึงความขัดแย้งและการตัดสินใจของชายคนหนึ่ง ที่ต้องเลือกระหว่างความรักที่มีต่อหญิงคนหนึ่ง กับการช่วยเหลือสามีของเธอในการต่อสู้ต้านทานนาซี
ริค: เพราะคุณจะขึ้นเครื่องบินลำนั้น
อิลซา: ฉันไม่เข้าใจ และคุณล่ะ?
ริค: ผมจะอยู่ตรงนี่กับเขาจนกว่าเครื่องขึ้นอย่างปลอดภัย
อิลซา: ไม่นะริชาร์ด ไม่ เมื่อคืนนี้เราพูดกันแล้ว...
ริค: เมื่อคืนเราคุยกันหลายเรื่อง คุณบอกว่าผมต้องเป็นคนคิดแทนเราทั้งคู่ ผมก็ทำแบบนั้นมาเยอะแล้วตั้งแต่นั้นมา และทั้งหมดก็สรุปเป็นหนึ่งเดียว คุณจะต้องขึ้นเครื่องบินกับวิกเตอร์ ซึ่งเป็นที่ที่ควรอยู่
อิลซา: แต่ริชาร์ด ไม่ ฉัน...
ริค: ฟังผมสิ รู้ไหมจะเป็นอย่างไรหากคุณยังอยู่ที่นี่ มีโอกาสที่เราทั้งคู่จะไปลงเอยอยู่ในค่ายกักกัน ใช่มั้ย หลุยส์?
เรโนลต์: ผู้พันสตราสเซอร์เล่นงานคุณแน่
อิลซา: คุณพูดเพื่อที่จะทำให้ฉันจากไปใช่มั้ย
ริค: ผมพูดแบบนั้นเพราะว่ามันเป็นเรื่องจริง เราทั้งคู่ต่างรู้ดีว่าคุณคู่ควรกับวิกเตอร์ คุณเป็นส่วนหนึ่งของงานของเขา เป็นสิ่งที่ทำให้เขาก้าวต่อไปได้ เมื่อเครื่องออกคุณจะเสียใจที่ทิ้งเขาไป อาจจะไม่ใช่ในวันนี้ หรือพรุ่งนี้ แต่จะเป็นชั่วชีวิตของคุณ
อิลซา: และเราละ?
ริค: เรามีปารีส เราเคยมี... เรา... เราสูญมันจนกระทั่งคุณมาที่กาซาบล็องกา เราได้มันคืนมาเมื่อคืนนี้
อิลซา: ตอนที่ฉันบอกว่าฉันจะไม่ทิ้งคุณ...
ริค: คุณไม่เคยทิ้ง ผมเองก็มีงานต้องทำเหมือนกัน ที่ที่ผมไป คุณไปไม่ได้ คุณมีส่วนในงานของผมไม่ได้ อิลซา ผมไม่ได้เก่งกาจอะไรนักหนา แต่พอที่จะมองเห็นปัญหาระหว่างคนสามคน เราอย่าเพิ่มปัญหาให้กับโลกบ้า ๆ นี้ต่อไปเลย สักวันหนึ่งคุณจะเข้าใจเอง ไม่เอาน่า นี่เพื่อคุณนะ 
*ส่วนตัวหนาอยู่อันดับที่ 43 ในรายชื่อคำคมจากภาพยนตร์ 100 อันดับแรกของสถาบันภาพยนตร์อเมริกัน
ริค: มีสิ่งหนึ่งที่คุณควรรู้ก่อนที่จะออกไป
ลาซโล: คุณไม่จำเป็นที่จะต้องอธิบายอะไรอีกแล้ว
ริค: ผมอยากอธิบายเพราะว่าอาจจะมีผลให้คุณเปลี่ยนใจในภายหลัง คุณบอกว่าคุณรู้เรื่องของอิลซาและผม
ลาซโล: ใช่
ริค: คุณไม่รู้ว่าเธอไปพบผมเมื่อคืนนี้ เธอไปเอาใบผ่านทาง ใช่มั้ย อิลซา?
อิลซา: ค่ะ
ริค: เธอพยายามทุกวิถีทางแต่ไม่เป็นผล เธอพยายามอย่างเต็มที่เพื่อโน้มน้าวผมว่าเธอยังคงรักฉันอยู่ แต่นั้นมันจบไปนานแล้ว เพื่อประโยชน์ของคุณ เธอแสร้งทำเป็นว่ามันไม่จบ และผมก็ปล่อยให้เธอทำ
ลาซโล: ผมเข้าใจ
ริค: นี่ครับ "[ส่งใบผ่านทางให้ลาซโล]"
ลาซโล: ขอบคุณ ขอบคุณมาก ยินดีต้อนรับสู่การต่อสู้อีกครั้ง ครั้งนี้ฝ่ายของเราจะชนะ คุณพร้อมแล้วหรือยัง อิลซา?
อิลซา: ค่ะ ฉันพร้อมแล้ว ลาก่อนนะริค [พูดเบา ๆ] ขอพระเจ้าอวยพรคุณ
ริค: รีบไปดีกว่า ไม่งั้นจะตกเครื่องนะ
เรโนลต์: คุณเป็นคนอ่อนไหว... นี้คุณทำเพื่อลาสโล นิทานที่คุณแต่งขึ้นเพื่อส่งอิลซาไปกับเขา ผมรู้จักผู้หญิงนะ เพื่อน เธอไป แต่เธอก็รู้ว่าคุณกำลังโกหก
ริค: ขอบคุณนะที่ช่วยผม
เรโนลต์: เรื่องนี้มันไม่น่ายินดีสำหรับเราทั้งคู่ โดยเฉพาะสำหรับคุณ ผมต้องขอจับคุณแน่นอน
ริค: ให้เครื่องออกก่อน หลุยส์
ริค: "[ถือปืน]" อย่าโทรศัพท์นะ!
สตราสเซอร์: คุณอย่ามายุ่งจะดีกว่า
ริค: ขนาดเรโนลต์เขายังจะยิงได้เลย
สตราสเซอร์: "[ยกหูโทรศัพท์]" ฮัลโหล?
ริค: วางโทรศัพท์!
สตราสเซอร์: ต่อหอวิทยุ!
ริค: วางเดียวนี้!
"[สตราสเซอร์ดึงปืนออกมา ริคยิงเขาเสียชีวิต จากนั้นตำรวจวิชีก็มาถึงทันที]"
เรโนลต์: ผู้พันสตราสเซอร์ถูกยิง "[หยุด]" ล้อมบริเวณตามหาตัวผู้ต้องสงสัย
*ส่วนตัวหนาอยู่อันดับที่ 32 ในรายชื่อคำพูดจากภาพยนตร์ 100 อันดับแรกของสถาบันภาพยนตร์อเมริกัน
"[บทสุดท้าย]"
เรโนลต์: นี้, ริค, คุณไม่เพียงแต่เป็นคนอ่อนไหว แต่คุณยังเป็นผู้รักชาติด้วย
ริค: อาจจะนะ แต่ดูเหมือนเป็นเวลาที่ดีที่จะเริ่มต้น
เรโนลต์: มันอาจจะจริงของคุณ "[เทไวน์วิชีลงในแก้ว แต่แล้วเขาเห็นฉลากของไวน์ เขามองด้วยความรังเกียจและรีบโยนขวดไวน์ลงในถังขยะและเตะล้ม จากนั้นเขาก็มองเครื่องบินที่บินเข้าไปในหมอก จากนั้นเขาก็เดินออกจากรันเวย์ที่เปียกโชกเข้าไปในหมอกพร้อมกับริค]" ผมว่าคุณควรไปจากกาซาบล็องกาสักพัก มีที่มั่นของกองทัพฝรั่งเศสเสรีอยู่ที่บราซาวีล ผมจะจัดเส้นทางให้คุณ
ริค: ใบผ่านทาง? คงได้ใช้ละ แต่คุณยังติดหนี้พนันผม 1 หมื่นฟรังก์นะ อย่าลืมสิ
เรโนลต์: หมื่นฟรังค์เป็นค่าใช้จ่ายของเราไม่ใช่หรอ
ริค: ค่าใช้จ่าย "ของเรา"?
เรโนลต์: อืม-หืม
ริค: หลุยส์ นี่จะเป็นจุดเริ่มต้นของมิตรภาพอันงดงามของเรานะ
*ส่วนตัวหนาอยู่อันดับที่ 20 ในรายชื่อคำคมจากภาพยนตร์ 100 อันดับแรกของสถาบันภาพยนตร์อเมริกัน
แหล่งข้อมูลอื่น.
วิกิพีเดีย มีบทความเกี่ยวกับ
คาซาบลังกา (ภาพยนตร์)